gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl en gl gl gl gl gl es gl gl gl gl gl gl gl gl gl gl ja en sv fr de de gl gl gl gl gl gl gl gl gl es gl gl gl gl gl gl gl gl gl gl pt gl pt en ca gl gl pt
Vieiros: Galiza Hoxe - Tentan a agredir unha asistente de 14 anos nun partido en Carballo
Cuarta feira, 28 de setembro de 2022
Un espectador quixo darlle cun paraugas durante o partido de 1ª Rexional entre o San Lorenzo e o Dorneda.
Un xuíz de liña
Alba Carballo, árbitra de 14 anos foi a pasada fin de semana a asistente do partido do grupo I de Primeira Rexional que xogaban no campo das Eiroas, en Carballo, o San Lorenzo e o Dorneda.
A moza foi increpada por un espectador na metade do encontro, segundo contan no xornal La Voz de Galicia, e foi defendida por xogadores de ámbolos dous equipos. Finalmente tivo que abandonar o campo, e o árbitro, Freire Lorenzo, decidiu ensinarlle o cartón vermello aos dous equipos, ao tempo que suspendía o partido. Minutos despois comezou de novo o xogo, mais sen que estivese Alba Carballo.
Segundo a versión do director deportivo de San Lorenzo, o espectador (duns 60 anos) dirixiuse á asistente, paraugas en man, dicíndolle "había que rebentarche a cara". Os futbolistas que defenderon a moza non lle quitan importancia ao feito, posto que aseguran ter levado co paraugas do home.
A cousa terminou en denuncia
Despois do encontro púxose unha denuncia ante a subdelegación do goberno español na Coruña por unha infracción contra a orde pública nun acto deportivo. No documento recóllese que un afeccionado tentou agredir cun paraugas á árbitra, sen conseguilo, aínda que si foi golpeado un xogador.
Polo seu lado, o Comité Galego de Árbitros tamén estuda emprender accións legais.
Non é a primeira vez este ano que pasa unha cousa parecida
A comezos do mes pasado acontecera unha cousa parecida en Vigo, durante o partido do Alerta Traviesas contra o Coruxo, en infantís. Mais, naquela altura si que fora agredido o árbitro, Gael Neira, un mozo vigués de 14 anos, por parte do pai dun dos xogadores.
Daquela tamén se puxera unha denuncia polo acontecido, e os árbitros galegos negáranse, durante un tempo, a asubiar nos partidos do Alerta Traviesas.
Os árbitros de fútbol néganse a asubiar nos partidos ao Alerta Traviesas
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Os pilotos galegos non participan no Campionato de España de Motocross GZ-Deportiva
A Liga de Traíñas xa é cousa de dous GZ-Deportiva
Quenda para as estrelas ciclistas do futuro GZ-Deportiva
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto